Mir sind denn also mit de Fähre z'Wellington acho und händ einisch meh i üsem Campervan pfuused - ufeme spezielle Campingplatz i dere Hinsicht, dass es eigentli eifach en Parkplatz zmitzt i de Stadt  isch. Öppe 30-40 Fälder und zmitzt drin es moderns Hüüsli mit Tuschene und WC - s'Stadt-Gfüehl hämer i de Nacht unter anderem mit johlende Rugbyfans ghaa, wo usse a dem Parkplatz verbiizottled sind. Zerscht simmer aber no, wie so oft, imene "Restaurant" go ässe, wo de LonelyPlanet empfohle hät - de Hii- und Rückweg isch denn dank guete Rägejagge und Schirm ned allzu nass gsii